# metadata.dc.description.abstract[].value
A hores d'ara sembla ja un fet evident que, a un nivell d'anàlisi estrictament formal, la literatura catalana és perfectament equiparable, quan a la qualitat d'alguns dels seus autors i moviments, a la millor literatura produïda en les grans llengües de cultura. No per això, tanmateix, deixa d'evidenciar aquesta mateixa literatura catalana contemporània, sotmesa als criteris d'anàlisi sociològica, les radicals anomalies de base en que té lloc la seva gestació i desenvolupament. La concessió de premis literaris exemplifica, per les seves implicacions en un context d'interessos -socials, econòmics, polítics- molt més ampli que els merament cultural~, algunes d'aquestes situacions anòmales. La finalitat de tot premi literari és, en principi, doble. Servir, d'una banda, de plataforma de llançament eficaç per als escriptors i llurs obres i, d'altra, fomentar la creació d'un públic consumidor i, subsidiàriament, lector.

# metadata.dc.relation.ispartof[].value
Els Marges: revista de llengua i literatura, 1975, num. 3, p. 115-120

# metadata.dc.source[].value
Articles publicats en revistes (Filologia Catalana i Lingüística General)